แบบบันทึกองค์ความรู้รายบุคคล

1. ชื่อองค์ความรู้ “การเขียนแบบใบเบิกค่าใช้จ่ายในการเดินทางไปราชการ”
2. ชื่อเจ้าของความรู้  นางสาวพิมพ์ชนก  ฝั้นสืบ เจ้าพนักงานบัญชีและการเงินชำนาญการ
3. องค์ความรู้ที่บ่งชี้ 
	หมวดที่ 8 เทคนิคการเสริมสร้างองค์กรให้มีสมรรถนะสูง 
4. ที่มาและความสำคัญในการจัดทำองค์ความรู้ (อธิบายโดยละเอียด) (คะแนนเต็ม 20 คะแนน)
เนื่องจาก ศูนย์ศึกษาและพัฒนาชุมชนลำปาง มีเจ้าหน้าที่ ที่จะต้องออกเดินทางไปราชการ เพื่อปฏิบัติหน้าที่ในการติดตามผลการฝึกอบรม การวิจัย และการเดินทางไปราชการเพื่อเข้าร่วมโครงการ ๆ ของสำนัก/กอง/ศูนย์ฯ กรมการพัฒนาชุมชน ซึ่งเจ้าหน้าที่ของศูนย์ศึกษาและพัฒนาชุมชนลำปาง จะต้องเขียนใบเบิกค่าใช้จ่ายในการเดินทางไปราชการ เพื่อขอเบิกเงินจากกรมการพัฒนาชุมชน และเพื่อทำความเข้าใจเกี่ยวกับการเขียน ใบเบิกค่าใช้จ่ายในการเดินทางไปราชการ ของเจ้าหน้าที่ศูนย์ศึกษาและพัฒนาชุมชนลำปาง
5. ปัญหาที่พบและแนวทางการแก้ไขปัญหา 
ปัญหา
1. การเขียนของเจ้าหน้าที่ศูนย์ศึกษาและพัฒนาชุมชนลำปาง มีการเขียนใบเบิกค่าใช้จ่ายในการเดินทางไปราชการ ไม่ครบถ้วน
2. กรณีการเดินทางไปราชการเป็นหมู่คณะ ไม่เขียนเวลาออกจากบ้านและเวลากลับถึงบ้านของผู้ร่วมเดินทางไปราชการแต่ละคน
3. ผู้เดินทางไปราชการ ไม่รับรองสำเนาถูกต้องของเอกสารที่แนบสำเนาการเบิกจ่าย
แนวทางการแก้ไขปัญหา
1. ชี้แจงและอธิบายการเขียนแบบใบเบิกค่าใช้จ่ายในการเดินทางไปราชการ
6. ประโยชน์ขององค์ความรู้ 
	เพื่อให้เจ้าหน้าที่ศูนย์ศึกษาและพัฒนาชุมชนลำปาง เขียนใบเบิกค่าใช้จ่ายในการเดินทางไปราชการได้อย่างถูกต้อง ครบถ้วน ตามรระเบียบ
7. เทคนิคในการปฏิบัติงาน 
การเขียนแบบใบเบิกค่าใช้จ่ายในการเดินทางไปราชการ
1. เขียนวันที่ เดือน ปี 
2. เขียนเลขที่คำสั่งหรือบันทึก ที่ผู้บังคับบัญชาอนุญาตให้เดินทางไปราชการ
3. เขียนชื่อ - สกุล ตำแหน่ง สังกัด
4. เหตุผลในการเดินทางไปปฏิบัติราชการ และสถานที่ไปปฏิบัติราชการ
5. ออกเดินทางจากที่ใด และ กลับถึงที่ใด
6. ออกเดินทางวันที่ใด และ กลับถึงวันที่ใด
7. ออกเดินทางเวลาใด และ กลับถึงเวลาใด
8. การเบิกเบี้ยเลี้ยงเดินทาง 
กรณี ไม่พักค้างให้นับ 24 ชั่วโมง เป็น 1 วัน หากไม่ถึง 24 ชั่วโมง และส่วนที่ไม่ถึงนั้นนับได้เกิน 12 ชั่วโมง นับเป็น 1 วัน หากนับได้ไม่เกิน 12 ชั่วโมง แต่หากเกินหกชั่วโมงขึ้นไป ให้ถือเป็นครึ่งวัน 
กรณี พักค้างให้นับ 24 ชั่วโมง เป็น 1 วัน ถ้าไม่ถึง 24 ชั่วโมงหรือเกิน 24 ชั่วโมงและส่วนที่ไม่ถึงหรือเกิน 24 ชั่วโมงนับได้เกิน 12 ชั่วโมง ให้ถือเป็น 1 วัน กรณีพักค้าง ไม่สามารถเบิกค่าเบี้ยเลี้ยง              แบบครึ่งวัน ได้
9. ค่าเช่าที่พัก
[bookmark: _Hlk5190713]	การเบิกค่าเช่าที่พัก กรณีเดินทางไปราชการตามพระราชกฤษฎีกา สามารถเบิกค่าเช่าที่พักแบบเหมาจ่ายได้ หรือ จะเลือกจ่ายจริงตามอัตราที่กำหนดแบบมีใบเสร็จ
	การเบิกค่าเช่าที่พัก กรณีเดินทางไปราชการเพื่อเข้าร่วมโครงการ/กิจกรรมต่าง ๆ สามารถเบิกค่าเช่าที่พักตามอัตราที่กำหนด และ ต้องใช้ใบเสร็จรับเงินเป็นหลักฐานการเบิกเท่านั้น
10. ค่าพาหนะ 
ค่าน้ำมันเชื้อเพลิง ซึ่งผู้ขอเบิกจะต้องนำใบเสร็จรับเงินค่าน้ำมันเชื้อเพลิงติดกับใบแนบใบเสร็จรับเงิน เขียนรายละเอียดต่าง ๆ และลงลายมือชื่อให้เรียบร้อย
ค่าพาหนะรับจ้างประจำทาง/ค่าพาหนะรับจ้างไม่ประจำทาง/ค่าพาหนะรับจ้าง จะต้องเขียนขอเบิกใบแบบ บก.111 ซึ่งไม่สามารถเรียกเก็บเงินจากผู้รับเงินได้
11. ค่าใช้จ่ายจ่าย 
	ค่าผ่านทางด่วน
12. เขียนจำนวนเงินรวมทั้งตัวเลข และตัวอักษร ให้ถูกต้อง ครบถ้วน
13. ลงลายมือชื่อผู้ขอรับเงิน ชื่อ - สกุล ตัวบรรจง และตำแหน่ง
14. ด้านหลังแบบ 8708 ให้เขียนจำนวนเงินทั้งตัวเลขและตัวอักษร ให้ถูกต้อง
15. ลงลายมือชื่อผู้รับเงิน ชื่อ - สกุล ตัวบรรจง และตำแหน่ง
16. กรณีเดินทางไปราชการเป็นหมู่คณะ ให้เขียนชื่อ - สกุล เวลาออกจากบ้านและเวลากลับถึงบ้านของแต่ละคนให้เรียบร้อย
17. กรณีเดินทางไปราชการเป็นหมู่คณะ ให้เขียนชื่อ - สกุล จำนวนเงินที่ขอรับสำหรับค่าเบี้ยเลี้ยง ค่าเช่าที่พัก ค่าพาหนะ ค่าใช้จ่ายอื่น ในใบเบิกค่าใช้จ่ายในการเดินทางไปราชการ ส่วนที่ 2 และลงลายมือชื่อผู้รับเงินให้เรียบร้อย
18. แนบเอกสารที่เกี่ยวข้อง ได้แก่ สำเนาขออนุญาตไปราชการ เรื่องเดิมที่ขออนุมัติไปราชการ แบบ 3             ขออนุญาตใช้รถยนต์ราชการ (ถ้าเบิกค่าน้ำมันเชื้อเพลิง) แบบ 4 แบบใช้รถยนต์ราชการ (ถ้าเบิกค่าน้ำมันเชื้อเพลิง) ให้สำเนาถูกต้องและลงลายชื่อผู้ขอเบิกเงิน ให้เรียบร้อย

